Resync by TuturuNime
Sebelum ini dalam Shogun.
Lihatlah itu!
Dia masih hidup!
Beritahu dia tentang darah keturunan awak yang hina itu.
Saya anak perempuan mendiang Tuan Akechi Jinsai.
Tuan ayah saya ialah pemerintah Jepun sebelum Taiko.
Ayah saya bunuh dia demi cintanya kepada Kerajaan.
Berundur!
Keganasan suami awak bukan salah awak.
Kita tak boleh bersama.
Mulai hari ini, kita cuma akan berkongsi kata-kata orang lain.
Ayah!
Ayah. Tengok.
Ibu!
Lega rasanya Cik Puan Ochiba kembali dengan selamat.
Saya diberitahu, Majlis telah diakali.
Masa untuk politik telah berakhir.
Kini Majlis berada di bawah perintah saya.
ISTANA KOTA AZUCHI DUA PULUH DUA TAHUN YANG LALU
Ini Mariko.
Dia anak Akechi Jinsai, vasal baru ayah.
Berkawanlah dengan dia.
Kenapa mereka sangat marah sesama mereka?
Akechi, tunggu…
Sabar.
Saya faham.
Belum tiba masanya.
Tidur semula, Mariko.
Kamu cuma bermimpi.
Saya tak tahu sebab dia melakukannya.
Perkahwinan dengan Buntaro akan jadi penyatuan
yang akan menggembirakan dua keluarga.
Mengarut.
Awak tahu suku Toda sekutu yang tak berguna.
Tapi ayah awak menyayangi awak.
Jika benar, kenapa dia buang saya?
Mariko.
Walaupun dah bertahun-tahun, saya masih tak memahami awak.
Kita memiliki semua keistimewaan.
Jangan fikirkan perkara yang di luar kawalan kita.
Mariko, anak yang paling ayah sayangi.
Ayah sedih melihat kamu penuh dengan pertanyaan.
Kamu anak yang patuh,
tapi kini ayah minta kamu lakukan sesuatu yang lebih besar.
Tugas kamu ialah menahan.
Itu saja.
BERDASARKAN NOVEL
SHOGUN
BAB ENAM: WANITA-WANITA ALAM WILLOW
Kita semua hadapi banyak kehilangan.
Kamu mungkin rasa tak mampu menanggungnya.
Tapi, kematian ialah penamat kepada kehidupan.
Itu kepastian dalam hidup itu sendiri.
Nakhoda.
Datang ke depan.
Semasa gempa bumi itu berlaku,
nakhoda telah menyelamatkan nyawa saya buat kali yang kedua.
Saya akan anugerahkan dia
sebidang tanah berhampiran Kanagawa yang bernilai 600 koku.
Atas keberanian awak,
dia berikan awak sebidang tanah
dengan hasil tahunan sebanyak 600 koku.
Dia kini ketua laksamana Kanto
dan jeneral yang memimpin rejimen meriam kita.
Awak juga dilantik sebagai ketua laksamana
dan jeneral rejimen meriam.
Buat mereka yang terkorban,
kematian mereka tak akan sia-sia.
Ribuan orang mati.
Khabarnya di utara lebih teruk.
Jika beginilah, kita tak akan mampu menghadapi Ishido.
Jadi,
kini nakhoda memimpin rejimen meriam?
Itu keputusan Toranaga.
Tentera yang dulu milik saya, kini di luar kawalan saya.
Namun begitu…
Bagi orang gasar…
Apa maksud awak?
Tentera kita kucar-kacir.
Bila-bila saja kita akan diheret ke dalam peperangan
dan awak bimbang tentang seorang orang gasar?
Masa untuk menulis wasiat lagi.
Bapa kami yang berada di syurga,
maha suci nama-Mu.
Datanglah kerajaan-Mu, laksanakanlah kehendak-Mu di bumi seperti di syurga.
Berilah kami makanan hari ini.
Ampunkan kesalahan kami,
seperti kami ampunkan kesalahan orang kepada kami.
Jangan biarkan kami tergoda,
selamatkan kami daripada kejahatan.
Engkaulah pemilik kerajaan,
kekuasaan dan kemuliaan, selama-lamanya.
- Amen. - Amen.
Tuan, saya telah mengaibkan tuan,
saya benar-benar malu.
Bukan saya.
Awak telah memalukan rumah tangga awak
dan rumah penjaga panji saya.
Saya tak berguna lagi buat tuan.
Saya hilang kawalan apabila saya bersama Mariko.
Jadi, ceraikan dia.
Tolong maafkan saya.
Bukan sekarang, selepas bertahun-tahun.
Setelah pengkhianatan ayahnya,
saya sangka dia bersyukur kerana saya menyelamatkan nyawanya.
Tapi, dia tetap dingin.
Meminta kematian, berulang-ulang kali.
Setelah bertahun-tahun, hatinya masih keras.
Tapi,
dengan nakhoda, ia berbeza.
Mariko cuma melakukan perkara yang saya minta,
lebih daripada yang saya minta daripada awak.
Saya arahkan awak
asingkan diri daripada Mariko selama tujuh hari.
Nakhoda.
Nakhoda mahu bertemu saya.
Saya simpati atas hal yang berlaku pada tenteranya.
Dia kata dia simpati tentang tentera tuan.
Namun, saya nak tahu
sebab dia hadiahkan saya rejimen meriamnya malam tadi.
Hadiah-hadiah yang tuan berikan kepada dia,
dia ingin tahu sebabnya.
Dia persoalkan kemurahan hati saya?
Dia tanya jika awak menolaknya.
Ini bukan soal menolak.
Saya pernah jelaskan kepada dia.
Saya tak mampu memikul tugas yang dia berikan.
Jadi, saya ingin pergi.
Dia tak dapat memikul tugas yang tuan berikan
dan dia kata dia tetap ingin meninggalkan Jepun.
Apa tugas yang dia lebih suka?
Dia tanya, awak lebih suka diberi tugas apa?
Jika saya terus berada di Jepun,
saya akan mohon sekali lagi agar kapal saya dikembalikan…
Dia minta agar kapalnya dikembalikan.
…agar saya boleh melawan musuh kami berdua,
orang Portugis.
Jadi, dia boleh belayar menentang Portugis.
Sebagai ketua laksamananya,
masih ada banyak cara saya boleh ganggu musuhnya.
Contohnya, saya boleh serang Kapal Hitam Portugis di laut,
menjejaskan perdagangan ke pelabuhan yang dikawal pesaing Katoliknya di Majlis.
Saya diberitahu, nama mereka Kiyama dan Ohno.
Ini akan melemahkan aliran kekayaan dan kuasa Katolik Portugis
yang akhirnya akan digunakan untuk melawan dia dan negaranya.
Ini bukan keutamaan tuan kita.
Maaf, awak nak terjemahkan?
Nakhoda mahu menyerang Kapal Hitam
untuk melemahkan pelabuhan dagang yang dikawal oleh Pemangku Raja Katolik.
Apa sebabnya saya perlu menyerang negara yang bersahabat?
Dia kata, Portugis ialah negara yang bersahabat
dan dia tak akan menyerang kapal mereka.
Portugis di sini bukan untuk kebaikan Jepun atau Toranaga-sama.
Mereka nak kaut laba atas nama Tuhan.
Kenapa masih pegang idea ini?
Apa yang diperbalahkan?
Maafkan saya. Saya diingatkan, penterjemah harus menterjemah saja.
Memandangkan awak penterjemah saya dan tak lebih daripada itu,
saya nak awak beritahu dia
Portugis cuma berbaik untuk mengaut laba.
Dia percaya, Portugis datang ke sini cuma untuk mengaut laba.
Saya tak akan bincangkan lagi hal ini.
Itu saja buat masa ini.
Awak tunggu.
Ada apa antara awak dengan nakhoda?
Tak ada apa-apa.
Hanya perkataan.
Saya tak mahu ada gangguan dalam suku saya.
Kita berada di ambang kekalahan.
Saya faham.
Tak boleh utamakan hal individu melebihi perjuangan ini.
Kita tak boleh tunaikan permintaan nakhoda.
Tapi, untuk tenangkan fikirannya,
tolong aturkan dia untuk bermalam di rumah pelacuran.
Upah gundik mereka yang terbaik.
Saya sendiri yang akan uruskan.
Ikut dia.
Sebagai penterjemah.
Kalau-kalau dia bercakap ketika dia meniduri gundik itu.
Ishido jadikan Pemangku-Pemangku Raja tebusan.
Mereka dikurung di dalam istana kota bersama keluarga mereka.
Dia paksa mereka mengundi untuk mendakwa Toranaga.
KIta pergi sekarang.
Mari, ikut sini.
Cepat, Shizu, naik kuda ini.
Dia tak boleh naik.
Kami cuma akan perlahankan awak.
Awak sendiri yang perlu beritahu Toranaga.
Tidak.
Tolong, saya merayu kepada awak.
- Cepat! - Maafkan saya.
Jangan benarkan sesiapa masuk. Ia lebih teruk daripada yang kita jangka.
Apa yang berlaku, Yang Mulia?
Pergerakan di Istana Kota Osaka disekat.
Ishido mendakwa ada komplot untuk membunuh pewaris
dan dia arahkan…
Dia arahkan agar Pemangku Raja tak dibenarkan pergi
sehingga mereka memilih ahli kelima dan jatuhkan hukuman mati ke atas Toranaga.
Ini semua angkara dia.
Cik Puan Ochiba?
Kempen untuk menyingkirkan Toranaga semakin giat sejak kepulangannya.
Wanita itu tiada kuasa sekuat itu.
Jangan pandang rendah dia, Yang Mulia.
Anak busho yang dibunuh.
Satu-satunya gundik yang beri Taiko pewaris
dan dia bencikan gereja.
Saya rasa masanya dah tiba untuk kita jadikan Toranaga sekutu.
Lelaki itu keturunan Minowara, Martin.
Saya tak pernah faham kepentingan dia kepada awak.
Ayuh berdoa agar dia menyebelahi kita apabila semua ini selesai.
Cik Puan Ruri!
Bersiap.
Cik puan perlu pergi.
Ayah cik puan telah dibunuh di Kyoto.
Jangan kembali.
Ibu.
Masa untuk kamu pergi.
Dia membunuh vasal palsu
Kita tawanan wanita itu.
Pernyataan itu tak menguntungkan sesiapa.
Tak lama lagi semua ini akan berakhir.
Bila?
Apabila Pemangku kelima disahkan dan ancaman Toranaga dilenyapkan.
Kemudian, Ishido akan bebaskan semua tebusan.
Kita akan sentiasa jadi tawanan mereka sekarang.
Kita cuma boneka.
Era Kerajaan telah berakhir.
Inikah era aman yang Taiko kita perjuangkan?
Kita perlu berhati-hati sekarang.
Mengarut.
Ishido hanya budak suruhan kesukaan Taiko.
Kerjanya bagus, tapi tak hebat.
Awak salah pilih sekutu.
Wahai Cik Puan Ochiba…
Takziah atas kematian ayah awak.
Sungguh dahsyat, betapa lemahnya kita kepada takdir.
Kita hanya pasir yang ditolak dan ditarik oleh arus.
Suami saya pemerintah Jepun
dan saya tak mampu berikan dia pewaris. Awak tahu tak?
Ini dah berada dalam simpanan keluarga saya selama lebih 100 tahun.
Benda ini cuma ada satu saja.
Saya akan mewariskannya kepada gundik yang boleh berikan kami anak lelaki.
Mulai sekarang, awak akan dikenali sebagai "Cik Puan Ochiba".
Wanita boleh kehilangan semua yang dia pernah miliki…
tapi dia juga boleh mengambilnya semula.
Dia perlu berani berdepan dengan takdir…
dan memperlihatkan dirinya.
Jika kami ada anak lelaki,
martabat akan tersebar ke setiap arah…
Tuan Ito.
Gambaran awak pada mendiang tuan kita agak mendalam.
Pujian itu terlalu tinggi, Tuan Ishido.
Saya tak seberapa jika dibandingkan dengan dia.
Bukan awak saja yang rasa begitu.
Semasa kecil,
saya menyanjungi Taiko sebagai bukti
orang desa seperti saya pun boleh naik ke tempat yang tinggi.
Sesetengah orang lahir dalam keluarga yang berpengaruh,
sesetengahnya perlu berusaha.
Kemahiran Noh awak tiada tandingannya, Tuan Ito.
Meskipun awak lebih tinggi daripada Taiko, tuan saya dulu.
Kalaulah saya boleh potong badan saya paras lutut…
Cuma kesalahan yang kecil.
Saya ambil hal ini dengan serius.
Saya sangat minat berlakon.
Bagaimana dengan politik?
Pernah dengar tentang komplot terhadap pewaris?
Provokasi Toranaga perlu ditamatkan.
Mahukah awak sertai Majlis dan mengundi agar dia dihukum mati?
Terima kasih atas kebijaksanaan cik puan untuk mencadangkan Tuan Ito.
Sepanjang saya bersama Taiko,
pujiannya terhadap cik puan sangat tinggi.
Kini saya dah mula memahami sebabnya.
Saya rindukan peribadi Taiko yang tegas.
Memang benar.
Kita seolah-olah hidup dalam bayangannya.
Dalam banyak sudut.
Namun akhirnya, dia tak mencapai hasratnya.
Dia gagal menyekat Toranaga.
Kenapa cik puan sangat bencikan dia?
Lenyapkan Toranaga
dan awak pula yang akan disanjungi.
Seluruh Osaka kini di bawah kuasa Ishido.
Awak bernasib baik dapat melepaskan diri.
Ini dah melampau.
Ayah saya sangat setia kepada pewaris.
Mereka sebenarnya yang berkomplot.
Sekutu-sekutu kita ditekan untuk menjadi musuh kita
hari demi hari.
Melainkan mereka nampak kebenaran melalui kekejaman dan protes ini.
Jika kita tunggu saat itu, semua akan terlambat.
Masanya dah tiba
untuk Langit Kirmizi.
Apa itu Langit Kirmizi?
Satu rancangan yang dibuat lama dahulu.
Satu serangan yang ganas ke atas Istana Kota Osaka.
Kita akan singkirkan Majlis dan membentuk kerajaan baru.
Toranaga akan jadi Pemangku Raja yang tunggal.
Syogun.
Menyerang Osaka umpama kita membunuh diri.
Sekutu-sekutu Ishido mengawal bandar itu.
Adik lelaki tiri Tuan Toranaga,
Saeki Nobutatsu. Kita boleh bergabung dengan dia.
Itu tak cukup.
Apa yang awak akan lakukan, Omi?
Ahli Majlis yang kelima taat kepada Ishido,
bererti tuan akan dijatuhi hukuman bunuh.
Jika begitu, masa untuk Langit Kirmizi.
Mungkin itu akan berhasil, tapi,
kenapa ambil risiko itu sedangkan masih ada masa?
Kita tak boleh tunggu lagi.
Ayah,
tuntut semula warisan keluarga kita dan jadi Syogun.
Ayah tak pernah kalah…
Sebab ayah tak pernah isytiharkan perang dulu!
Tak akan ada Langit Kirmizi.
Ayah tak pernah kejar jawatan Syogun
dan tak akan kejar.
Cari rancangan yang tak bawa kematian yang pasti.
Maaf kerana tak beritahu lebih awal, Gin,
tapi Toranaga arahkan saya
untuk bertanya jika Cik Puan Kiku ada kelapangan malam ini.
Saya amat berbesar hati.
Perkakas lakuer ini juga cantik.
Sebenarnya ia tak seberapa.
Saya malu kerana kami terpaksa menggunakannya,
kerana banyak benda yang musnah dalam gempa bumi itu.
Cik Puan Kiku pasti berbesar hati melayan klien ini.
Namun,
saya terpaksa bayar ganti rugi kepada klien lain yang dah tempah dia.
Selepas kebakaran gempa bumi,
empat helai kosode Kiku rosak kerana air.
Saat yang sukar buat kita semua.
Lima ratus monme mungkin boleh diterima.
Maaf, mungkin saya tak cukup jelas.
Saya tak berhasrat membeli semua Kedai Teh di Izu,
hanya untuk layanan wanita itu untuk satu malam.
Tak tahu jika awak pernah dengar tentang Kedai Teh saya,
tapi tolong faham yang ini bukan rumah pelacuran biasa.
Saya jamin, tiada tempat lain yang sehebat ini di Jepun.
Wanita-wanita saya artis kelas pertama.
Mereka mengayakan minda dan memupuk jiwa.
Saya jamin
harganya agak berbaloi.
Jika begitu, 100 monme.
Saya boleh turunkan sehingga 400 monme saja.
Tentu Tuan Toranaga mahu menikmati malamnya.
Minta maaf.
Kiku bukan untuk Tuan Toranaga.
Dia hadiah untuk nakhoda.
Kini dia penjaga panji
dan ketua laksamana rejimen meriam Tuan Toranaga.
Saya rasa, 200 monme dah cukup.
Jika begitu, awak akan bersama dia?
Cuma,
saya dengar awak dan nakhoda tak pernah berenggang.
Tugas saya ialah menterjemah, ya.
Jika begitu, tentu awak akan seronok berada di Kedai Teh saya.
Ada yang memanggilnya Alam Willow,
kerana wanita-wanita saya umpama lili di dalam tasik.
Di situ, tiada orang luar yang akan mengintai.
Semua ini saya jamin dengan harga yang sangat kecil.
Tiga ratus monme tentu cukup.
Awak akan jadi tetamu yang istimewa.
Cik Puan Gin kata, dengan sokongan Tuan Toranaga
saya boleh jadi gundik yang paling disayangi di Kanto.
Saya tak tahu sebabnya Tuan Toranaga
begitu menghargai orang gasar itu.
Orang gasar itu tiada nilainya buat saya.
Awak telah menerima satu penghargaan yang besar.
Cik Puan Kiku ialah gundik rebutan di Izu.
Ia bukan penghargaan
jika saya tak tahu sebab saya menerimanya.
Biasanya isteri seperti saya tak dibenarkan masuk.
Tapi untuk kali ini, mereka berikan pengecualian khas.
Toranaga-sama tahu tentang…
Tiada yang perlu diketahui.
Kedai Teh Gin terkenal dengan banyak keajaibannya,
tapi awak perlu berhati-hati.
Setiap gerak-geri kita diperhatikan.
Saya harap awak nikmati malam awak.
Apa saya nak cakap?
Awak perlu beritahu reaksi awak.
Beritahu dia yang dia cantik.
"Sonata wa utsukushii."
Saya bangga dapat melayan nakhoda pada malam yang indah ini.
Saya juga gembira Cik Puan Mariko datang ke tempat ini.
Memang terasa seperti kita diperhatikan.
Kita perlu cuba tunjukkan ini menyeronokkan.
Bagaimana saya nak tunjukkan ini menyeronokkan?
Dengan tak cari masalah. Demi kebaikan kita berdua.
Puji cara dia menuang sake awak.
Ia dianggap seni yang unik.
Gundik seperti Kiku-dono pelajari ia bertahun-tahun.
Bagus cara awak menuang.
Nakhoda memuji layanan awak.
Saya bayangkan semua tentu berbeza di negaranya.
Dia beranggapan ia berbeza daripada tempat asal awak.
Mungkin.
Di tempat saya, pelacur tak dihias sebegini rupa
atau bersikap ingin tahu.
Dia nampak lebih suka dengan tanah airnya.
Izinkan saya?
Apa salahnya?
Satu lagi tuangan yang baik.
Hana, lihat tempat asal botol itu.
Apa yang awak nampak?
Saya tak nampak apa-apa, kakak.
Awak nampak tempat yang ditinggalkan oleh botol itu.
Kehadiran paling dirasai dalam ketiadaan.
Ya, kakak.
Kiku-dono mengajar perantisnya tentang ruang kosong dan simbolnya.
Mariko.
Kita berada di tempat persendirian.
Gelap, jika seseorang mahu ia gelap.
Seorang wanita tak boleh berpaling apabila wanita lain menderita.
Mungkin nakhoda akan benarkan saya jelaskan
sebabnya Alam Willow ini antara
tempat yang paling dihargai.
Dia ingin jelaskan kepada awak maksud Alam Willow.
Orang yang datang ke tempat ini untuk melupakan sesuatu.
Sama ada kebosanan, kesakitan, kesusahan atau kekecewaan.
Kebanyakannya datang ke sini untuk lari
daripada kebosanan, kesakitan, kesusahan atau kekecewaan.
Mereka percaya tempat ini untuk keseronokan fizikal…
Mereka percaya tempat ini untuk keseronokan fizikal
dan itu memang betul.
Tapi ia boleh lebih daripada itu.
Orang yang saya jumpa…
Orang yang dia jumpa mahu kehidupan atau keadaan yang berbeza.
Mereka mahu berada di tempat yang lain.
Saya tawarkan awak kelegaan daripada semua ini.
Saya tawarkan awak kelegaan daripada ini semua
dan keselamatan untuk mencipta satu saat sempurna
yang awak ingin nikmati sepenuhnya.
Melihat perkara yang awak ingini.
Diri saya tanpa pakaian.
Sama seperti saya tanpa pemisah di antara kita.
Saya ajak awak untuk bersama saya.
Saya ajak awak.
…untuk bersama saya di sini sekarang.
Saya ingin mengajak nakhoda ke bilik persendirian.
Dia ajak awak untuk bersama dia sekarang.
Awak nak ikut kami?
Awak seorang saja yang pergi.
Ayah saya banyak beri dia hadiah kebelakangan ini.
Tuah menyebelahi dia.
Sampaikan terima kasih saya kepada Cik Puan Kiku.
Nakhoda berterima kasih.
Beritahu dia, sila datang lagi.
Saya tak sabar menunggu dia.
Dia rasa bangga.
Bagaimana?
Nakhoda gembira dengan hadiahnya.
Kiku memang luar biasa.
Mariko.
Apa yang awak ingat semasa awak kecil?
Saya masih ingat awak rapat dengan Cik Puan Ochiba.
Pada masa itu, dia Ruri.
Selepas dia jadi Cik Puan Ochiba,
saya tak pernah jumpa dia.
Cara dia memerangi kita…
Apa yang telah mengubah dia menjadi dia pada hari ini?
Takdir.
Kesusahan.
Kita semua ada sebab untuk berperang.
Kebanyakan daripada kita melakukannya dengan bermaruah.
Maafkan saya,
tapi kebanyakan mereka itu lelaki.
Lelaki pergi berperang atas banyak sebab.
Penaklukan,
kemegahan
atau kuasa.
Tapi seorang wanita
berperang tanpa sebab.
Ayah awak pernah beritahu saya
dia harap awak dilahirkan sebagai lelaki.
Kini saya tahu sebabnya.
Dia ada rancangan besar untuk awak.
Jika begitu, dia sepatutnya carikan saya suami yang lebih baik.
Mariko.
Awak tak tahu?
Itu semua rancangan dia.
Mengahwinkan awak.
Menjauhkan awak daripada perjuangannya
supaya awak boleh selamat
dan suatu hari akan kembali untuk menamatkannya.
Setelah sekian lama, tentu awak tahu…
Saya dah kecewakan dia.
Tak, Mariko.
Peperangan awak belum tamat.
Perbincangan kini dah selesai.
Tuan Ito setia kepada pewaris dan Majlis ini.
Dengan sebulat suara, ayuh kita mengundi.
Setuju dengan Ito.
Apa pendapat awak, Sugiyama?
Maafkan saya.
Saya tak setuju.
Belum ada sebarang bukti wujudnya komplot terhadap pewaris.
Saya tak akan buat undian
sehingga semua tebusan dibebaskan.
Tebusan?
Awak tak menghormati kemahuan Taiko kita.
Jika begitu, awak tak menghormati hamba paling setia Kerajaan ini.
Saya seorang di sini
yang berkhidmat untuk Kerajaan.
Akan berlaku penangguhan,
itu memang tak syak lagi.
Saya akan cadangkan dakwaan ke atas Sugiyama,
kemudian, rancangan boleh diteruskan.
Maaf, tapi saya nak tahu.
"Kemudian" itu bila?
Sila bersabar.
Awak meremehkan perkara.
Awak tak kenal musuh yang awak hadapi.
Sebelum ini awak pernah tanya
sebab saya berdendam dengan Toranaga.
Ia bermula semasa saya kecil di Azuchi.
Bertahun-tahun saya perhatikan dia…
berbisik,
berkomplot…
Ya, memang Akechi Jinsai yang bunuh ayah saya,
tapi Toranaga yang merancangnya.
Rahsia dia bukan rahsia lagi buat saya.
Tuduhan-tuduhan yang serius.
Beritahu secara umum dan kematiannya tentu akan cepat.
Apa gunanya?
Tiada seorang pun daripada awak mampu menghalangnya.
Awak tahu penderitaan yang saya lalui
untuk berikan Taiko anak lelaki?
Tiada orang lain yang boleh mencapainya.
Ratusan wanita, gundik-gundik…
Bukan Daiyoin.
Daiyoin yang khayalkan saya dengan herba pahit,
memaksa saya menahan hal-hal yang tak boleh digambarkan untuk hamil.
Cuma saya yang jadi ibu pewaris.
Awak tahu bagaimana?
Dengan menyerahkan diri saya kepada takdir
supaya saya boleh
melawan takdir itu.
Isteri, bangun! Ayuh tinggalkan istana kota.
Bangun!
Memang salah
menyebelahi birokrat.
Awak cuma akan jadi birokrat.
Tuan Sugiyama dah mati.
Dibunuh oleh perompak ketika cuba meninggalkan Osaka.
Tak lama lagi Ishido akan mengawal Majlis.
Saya jangkakan
akan didakwa secara salah
dan perang akan diisytiharkan terhadap suku saya.
Saya tak inginkan tanah.
Saya tak inginkan penghormatan.
Tapi jika pengkhianat meletakkan pewaris dalam bahaya,
saya perlu pertahankan dia.
Laksanakan Langit Kirmizi.
Kita akan hantar utusan kepada adik saya untuk meminta sokongannya,
kemudian, kita akan serang Osaka dan musnahkan musuh kita.
Masanya dah tiba.
Terjemahan sari kata oleh Aminuddin Buang